2008-ban a Spyker jogutódjánál, Force Indiánál versenyez. Az idénynyitón csak a boxból rajtolhatott és hidraulikai probléma miatt hamar feladni kényszerült a versenyt. A maláj nagydíjat is hamar feladta, ezúttal kicsúszás miatt. Bahreinben végre sikerült célba érnie, az utolsó, 19. helyen, két kör hátrányban. Az első európai versenyen, Barcelonában azonban még egy kört sem tett meg, amikor nem sokkal a rajt után megcsúszott és ütközött Sebastian Vettellel. Mindketten kiestek. A Super Aguri csapat visszalépése után a Force India lett a mezőny leggyengébb autója, a török nagydíj időmérő edzésén csak az utolsó két helyet érték el csapattársával, Fisichellával. A versenyen a 16. helyre sikerült feljönnie.